rejauldu/bengali-wikipedia huggingface dataset:
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: খসড়ায় স্থানান্তর। কোনো তথ্যসূত্র না থাকা ও নিবন্ধটির আরও মান উন্নয়নের জন্য খসড়া পাতায় স্থানান্তর করা হলো‌। —শাকিল (আলাপ · অবদান) ০৪:৩৯, ২৩ আগস্ট ২০২৪ (ইউটিসি) মদনপুর রহমানিয়া উচ্চ বিদ্যালয়   – (অপসারণের প্রস্তাবনা দেখুনলগ দেখুন) () WP:NSCHOOL তথা WP:ORG এবং WP:GNG পূরণ করেনা। –TANBIRUZZAMAN (💬) ১০:১৩, ৯ আগস্ট ২০২৪ (ইউটিসি)   , উল্লেখযোগ্য নয়। ~ Deloar Akram (আলাপ • অবদান • লগ) ১১:২৬, ৯ আগস্ট ২০২৪ (ইউটিসি)    ব্রিটিশ আমলের প্রতিষ্ঠানগুলোর নিবন্ধ সাধারণত রেখে দেয়া হয়। তবে মানোন্নয়ন করা সম্ভব না হলে অপসারণ করা হোক। অর্ঘ্য বড়ুয়া (আলাপ) ১৭:১৯, ১৩ আগস্ট ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  মাসুম-আল-হাসান (আলাপ) ১৬:০৭, ৭ ফেব্রুয়ারি ২০২১ (ইউটিসি) আইনুল হক (সাহিত্যিক)   – (অপসারণের প্রস্তাবনা দেখুনলগ দেখুন) () উইকিপিডিয়ায় স্থান পাবার মত উল্লেখযোগ্য ব্যক্তি নন। ━ কুউ পুলক (আলাপ) ২০:১০, ৬ ফেব্রুয়ারি ২০২১ (ইউটিসি)   এটি দ্রুত অপসারণ যোগ্য নিবন্ধ  —শাকিল  হোসেন আলাপ ২০:১৬, ৬ ফেব্রুয়ারি ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
এই বিষয়শ্রেণীটি ফাউন্ডেশনের স্বেচ্ছাসেবক প্রতিক্রিয়া দলের সাথে সম্পর্কিত টেমপ্লেটগুলো ধারণ করে।   Template                            Purpose  Notes  Used by  (generally) Template:OTRS backlog           Length of OTRS en-permissions queue in days   Currently  days Maintained manually  Anyone টেমপ্লেট:ওটিআরএস নিশ্চিতকরণ       Permission for text received via OTRS    OTRS Template:NoOTRS               When an entity has been tagged with  but nothing has been processed 60 days later   Not useful when  > 60  Anyone Template:OP                     Creates a parametrised (dated) version   Always use with "subst:"   Copyright holder,or intermediary Template:OTRS pending           Added when an email has been sent to OTRS  For use with copyright permissions, mainly for imagesShould not be used explicitly - see .  No one (see notes) Template:OTRS permission        Permission for media received via OTRS  Does not specify license   OTRS Template:OTRS ticket            Provides a link to an OTRS ticket  Link is embedded thus:   Anyone টেমপ্লেট:ওটিআরএস আলাপ              For article talk pages, where an issue is raised by OTRS    OTRS Template:OTRS received          OTRS received, but is not sufficient to confirm permission    OTRS Template:OTRS received old      OTRS received, but is not sufficient to confirm permission  Only 3 transclusions, can be merged with ?  No-one? Template:Ticket                 Provides a plainlink to a ticket   Plainlink looks like this:   Anyone Template:Verified account       Used to tag accounts after editors self-identify themselves via an OTRS ticket     OTRS  টেমপ্লেট
হুসাইন শরিফ (; জন্ম: ৫ সেপ্টেম্বর ১৯৯৮) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপের পেশাদার ফুটবল লীগের শীর্ষ স্তর ধিভেহি প্রিমিয়ার লীগের ক্লাব মাজিয়া এবং মালদ্বীপ জাতীয় দলের হয়ে গোলরক্ষক হিসেবে খেলেন।  ২০১৫–১৬ মৌসুমে, মালদ্বীপীয় ফুটবল ক্লাব মাজিয়ার যুব পর্যায়ের হয়ে খেলার মাধ্যমে শরিফ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬ সালে, মাজিয়ার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।  তিনি ২০১৮ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ২ ম্যাচে অংশগ্রহণ করেছেন। ২০১৯ সালে, শরিফ মালদ্বীপ অনূর্ধ্ব-২৩ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন।  প্রারম্ভিক জীবন হুসাইন শরিফ ১৯৯৮ সালের ৫ই সেপ্টেম্বর তারিখে মালদ্বীপের কিনবিধুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল শরিফ মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন। মালদ্বীপের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন।  ২০১৮ সালের ৩রা নভেম্বর তারিখে, মাত্র ২০ বছর, ১ মাস ও ২৯ দিন বয়সে, ডান পায়ে ফুটবল খেলায় পারদর্শী শরিফ মালয়েশিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি মালয়েশিয়া ০–৩ গোলের ব্যবধানে জয়লাভ করেছিল। জাতীয় দলের হয়ে অভিষেকের ১৬ মিনিট পর, মালদ্বীপের জার্সি গায়ে প্রথম গোলটি হজম করেছেন; অভিষেক ম্যাচের ১৬তম মিনিটে জাকুয়ান আদহার গোলটি হজম করার মাধ্যমে তিনি আন্তর্জাতিক ফুটবলে তার প্রথম গোলটি হজম করেছেন। মালদ্বীপের হয়ে অভিষেকের বছরে শরিফ সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল মালদ্বীপ  ২০১৮  ১  ০ ২০১৯  ১  ০ সর্বমোট  ২  ০  তথ্যসূত্র  বহিঃসংযোগ             বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:মালদ্বীপীয় ফুটবলার বিষয়শ্রেণী:মাজিয়া স্পোর্টস অ্যান্ড রিক্রিয়েশন ক্লাবের খেলোয়াড় বিষয়শ্রেণী:মালদ্বীপের আন্তর্জাতিক ফুটবলার বিষয়শ্রেণী:পুরুষ ফুটবল গোলরক্ষক
বীরেন্দ্রনাথ দাশগুপ্ত (১৩ মে ১৮৮৮ ― ৫ জানুয়ারি ১৯৭৪) ছিলেন একজন প্রবাসী ভারতীয় বিপ্লবী। তিনি জলপাইগুড়িতে জন্মগ্রহণ করেন। তাঁর পিতা ঈশানচন্দ্র দাশগুপ্ত ছিলেন জলপাইগুড়ি জেলার লব্ধপ্রতিষ্ঠ উকিল।   ছাত্র রাজনীতি  জলপাইগুড়ি জেলা স্কুলের ছাত্র থাকাকালীন তিনি ১৯০৫ সালে স্বদেশী আন্দোলনে যোগ দেন স্বেচ্ছাসেবক হিসেবে। বিলিতি কাপড় পোড়ানোর জন্যে প্রধান শিক্ষক অন্য এক ছাত্রকে বেত্রদন্ড দিলে তার প্রতিবাদে তিনি স্কুল ত্যাগ করেন ও কলকাতায় আসেন। ১৯০৬ সালে জাতীয় শিক্ষা পরিষদের পরিচালনাধীন শিক্ষালয়ে (বর্তমান যাদবপুর বিশ্ববিদ্যালয়) যোগ দেন। ছাত্রাবস্থায় অরবিন্দ ঘোষ ছাড়াও বিনয় সরকার, সতীশচন্দ্র মুখার্জী, রাধাকুমুদ বন্দ্যোপাধ্যায়কে শিক্ষক হিসেবে পান এবং ভূপেন্দ্রনাথ দত্তের সাহচর্যে বিপ্লবী রাজনীতিতে আকৃষ্ট হন। ইলেক্ট্রিকাল ইঞ্জিনিয়ারিং পড়ার জন্যে মেধাবী বীরেন্দ্রনাথ স্কলারশিপ পেয়ে আমেরিকা যাত্রা করেন এবং পার্ডু বিশ্ববিদ্যালয় থেকে ডিগ্রী পান।   প্রথম বিশ্বযুদ্ধে বিপ্লবী তৎপরতা  প্রথম বিশ্বযুদ্ধের শুরুতে আমেরিকা প্রবাসী ভারতীয় বিপ্লবীদের সাথে যোগ দেন এবং গোপনে জার্মান রাষ্ট্রদূতের সাথে যোগাযোগ করে 'মির্জা আলি হায়দার' ছদ্মনামে পাসপোর্ট নিয়ে দুঃসাহসিক পথে রটারডেম হয়ে বার্লিন আসেন ১৯১৪ এর শেষার্ধে। সেখানে সামরিক শিক্ষায় শিক্ষিত হন। মানবেন্দ্রনাথ রায়, ভূপেন্দ্রনাথ দত্তের সাথে তৃতীয় কমিউনিস্ট আন্তর্জাতিকের অধিবেশনে মস্কো গেছিলেন তিনি।   যুদ্ধক্ষেত্রে  বার্লিন কমিটির অন্যতম প্রধান মৌলানা বরকতুল্লাহর সেক্রেটারি হিসেবে আলেপ্পো ও জেরুজালেম যান। ব্রিটিশ বাহিনীর বিরুদ্ধে সশস্ত্র যুদ্ধে তুর্কি সেনাবাহিনীর হয়ে লড়াই করেছেন বীরেন্দ্রনাথ দাশগুপ্ত। নিজ কৃতিত্ববলে তিনি মেজর হন এবং সুয়েজ খাল রক্ষার লড়াইতে আহত হন। দিনের পর দিন জল না খেয়ে মরুভূমিতে লড়াই করতে করতে অসুস্থ হয়ে পড়েছিলেন। তাকে উদ্ধার করে আনেন ভূপেন্দ্রনাথ দত্ত ও বীরেন চট্টোপাধ্যায়।   লেখালিখি  যুদ্ধে আহত হওয়ার পর তিনি সুইজারল্যাণ্ডে সাত বছর অতিবাহিত করেছেন ব্যবসায়। জার্মান ব্যবসায়ীর সাথে ইন্দো-সুইস ট্রেডিং কোম্পানি স্থাপন করেছিলেন ১৯২১ সালে। এসময় লেখালিখির কাজেও রত ছিলেন। ভারতের রাজনৈতিক ও অর্থনৈতিক অবস্থা বিশ্লেষণ করে তার একাধিক প্রবন্ধ বিখ্যাত Nue Zuricher Zeitung পত্রিকায় প্রকাশিত হয়েছে।   দেশে প্রত্যাবর্তন  ১৯২৪ সালে দেশে ফিরলেও ব্রিটিশ পুলিশের তাড়ায় তাকে আবার জার্মানি চলে যেতে হয়। ১৯৩৭ সালে হিটলারের রোষানলে পড়ে একমাস হামবুর্গের আন্ডারগ্রাউন্ড সেলে কাটাতে হয়।   সমাজসেবা  দ্বিতীয় বিশ্বযুদ্ধের পর ভারতবর্ষে আবার ফিরে আসেন তিনি, তবে আর সক্রিয় ভাবে রাজনৈতিক আন্দোলনে অংশগ্রহণ করেননি তবু স্বাধীনতা সংগ্রামীদের যথাযথ সাহায্য করতেন। ১৯৫০ সালে নদীয়াতে একটি সর্বোদয় আশ্রম প্রতিষ্ঠা করেছিলেন সেবামূলক উদ্দেশ্যে। বিনয় সরকার ইনস্টিটিউট অফ সোশাল সায়েন্সে'র প্রতিষ্ঠাতা পরিচালক ছিলেন।   তথ্যসূত্র   বিষয়শ্রেণী:১৮৮৮-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:ভারতীয় বিপ্লবী বিষয়শ্রেণী:পশ্চিমবঙ্গের বিপ্লবী বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:জলপাইগুড়ি জেলার ব্যক্তি বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী
সালভাতোরে মিনেও জুনিয়র (১০ জানুয়ারি ১৯৩৯ - ১২ ফেব্রুয়ারি ১৯৭৬) ছিলেন একজন মার্কিন চলচ্চিত্র ও মঞ্চ অভিনেতা ও পরিচালক। মিনেও মূলত জেমস ডিনের সাথে রেবেল উইদাউট আ কজ (১৯৫৫) চলচ্চিত্রে জন "প্লেটো" ক্রফোর্ড চরিত্রে অভিনয়ের জন্য সুপরিচিত। তিনি দুইবার শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন, প্রথমটি রেবেল উইদাউট আ কজ চলচ্চিত্রের জন্য এবং দ্বিতীয়টি এক্সোডাস (১৯৬০) চলচ্চিত্রের জন্য। দ্বিতীয় চলচ্চিত্রটির জন্য তিনি সেরা চলচ্চিত্র পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। ১৯৫০-এর দশকের কিশোরদের প্রতিকৃত মিনেওর অভিনয় জীবন যৌবনেই সমাপ্তি ঘটে। ১৯৭৬ সালে তিনি খুন হন।  প্রারম্ভিক জীবন মিনেও ১৯৩৯ সালের ১০ই জানুয়ারি নিউ ইয়র্ক সিটির দ্য ব্রংক্‌সে জন্মগ্রহণ করেন। তার পিতা সালভাতোরে মিনেও সিনিয়র ছিলেন একজন কফিন প্রস্তুতকারী ও মাতা জোসেফিন (জন্ম আলভিসি)। তিনি ইতালির সিসিলি বংশোদ্ভূত, তার পিতা ইতালিতে জন্মগ্রহণ করেছিলেন এবং মাতা ইতালীয় বংশোদ্ভূত, কিন্তু মার্কিন যুক্তরাষ্ট্রে জন্মগ্রহণ করেছিলেন। মিনেওর বোন সারিনা মিনেও একজন অভিনেত্রী এবং দুই ভাই মাইকেল ও ভিক্টর মিনেও অভিনেতা। তিনি কুইন্টানো স্কুল ফর ইয়ং প্রফেশনালসে পড়াশোনা করেন।  মিনেওর মাতা তাকে শৈশবেই নৃত্য ও অভিনয়ের স্কুলে ভর্তি করে দেন। তার প্রথম মঞ্চে কাজ ছিল টেনেসি উইলিয়ামসের নাটক দ্য রোজ ট্যাটু (১৯৫১)। তিনি ইউল ব্রাইনারের সাথে সঙ্গীতধর্মী নাটক দ্য কিং অ্যান্ড আই-এ যুবরাজ চরিত্রে অভিনয় করেছিলেন। ব্রাইনার মিনেওকে একজন অভিনেতা হিসেবে গড়ে ওঠতে সাহায্য করেছিলেন।  কর্মজীবন মিনেও রেবেল উইদাউট আ কজ (১৯৫৫) চলচ্চিত্রে জন "প্লেটো" ক্রফোর্ড চরিত্রে অভিনয়ের মধ্য দিয়ে অভিনেতা হিসেবে সকলের নজর কাড়েন। জেমস ডিনের সাথে অনুভূতিপ্রবণ কিশোর চরিত্রে তার কাজের জন্য তিনি বিপুল প্রশংসিত হন। তার এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং তার জনপ্রিয়তা বৃদ্ধি পায়। মিনেও জীবনীকার পল জেফার্স লিখেন মিনেও তরুণী ভক্তদের নিকট থেকে হাজার হাজার চিঠি পেয়েছিলেন এবং জনসম্মুখে আসলে তারা তাকে ঘিরে ধরত। তিনি আরও লিখেন, "তিনি হলিউড ও নিউ ইয়র্ক সিটির সবচেয়ে সুন্দরী নারীদের সাথে ডেট করেছেন।"  তিনি ১৯৬০ সালে অটো প্রেমিঞ্জারের এক্সোডাস চলচ্চিত্রে একজন ইহুদি অভিবাসী চরিত্রে অভিনয়ের জন্য সেরা চলচ্চিত্র পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং তার দ্বিতীয় একাডেমি পুরস্কারের মনোনয়ন লাভ করেন।  তথ্যসূত্র  বহিঃসংযোগ           বিষয়শ্রেণী:১৯৩৯-এ জন্ম বিষয়শ্রেণী:১৯৭৬-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:সিসিলীয় বংশোদ্ভূত মার্কিন ব্যক্তি বিষয়শ্রেণী:নিউ ইয়র্ক শহরের অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:মার্কিন শিশু অভিনেতা বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী বিষয়শ্রেণী:ক্যালিফোর্নিয়ায় ছুরিকাঘাতে মৃত্যু বিষয়শ্রেণী:মার্কিন যুক্তরাষ্ট্রের এলজিবিটিকিউ বিনোদন শিল্পী বিষয়শ্রেণী:২০শ শতাব্দীর মার্কিন সঙ্গীতশিল্পী বিষয়শ্রেণী:মার্কিন গায়ক বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন খুনের শিকার বিষয়শ্রেণী:মার্কিন এলজিবিটিকিউ সঙ্গীতশিল্পী বিষয়শ্রেণী:খুনের শিকার পুরুষ বিষয়শ্রেণী:নিউ ইয়র্ক শহরের সঙ্গীতশিল্পী
২০২৩–২৪ ইরানি কাপ স্পনসরশিপের কারণে আইডিএফসি ফার্স্ট ব্যাংক ইরানি কাপ নামেও নামেও পরিচিত, এটি ছিল ইরানি কাপের ৬০তম সংস্করণ আসর, ভারতে ক্রিকেট কন্ট্রোল বোর্ড (বিসিসিআই) দ্বারা আয়োজিত প্রথম-শ্রেণীর ক্রিকেট টুর্নামেন্ট। এটি ১ থেকে ৫ অক্টোবর ২০২৩ পর্যন্ত হয়েছিল। এটি সৌরাষ্ট্র, ২০২২-২৩ রঞ্জি ট্রফির বিজয়ী এবং একটি রেস্ট অব ইন্ডিয়া দলের মধ্যে একটি মাত্র ম্যাচ হিসাবে খেলাটি অনুষ্ঠিত হয়েছিল।  এই টুর্নামেন্টটি ২০২৩ সালের ভারতীয় ঘরোয়া ক্রিকেট মৌসুমের অংশ ছিল, যা ২০২৩ সালের এপ্রিলে বিসিসিআই ঘোষণা করেছিল। রেস্ট অব ইন্ডিয়া ডিফেন্ডিং চ্যাম্পিয়ন ছিল, যারা ফাইনালে মধ্যপ্রদেশকে হারিয়ে এটি জিতেছিল।  রেস্ট অব ইন্ডিয়া সৌরাষ্ট্রকে ১৭৫ রানে হারিয়ে তাদের ৩১তম শিরোপা জিতেছিলেন।   সম্প্রচার   জিও সিনেমা প্ল্যাটফর্ম এটি ইন্টারনেটে এবং স্পোর্টস১৮ খেল ভারতে লাইভ টিভিতে সম্প্রচার করেছে।Sports18 Khel live broadcast of HDFC First Bank Irani Cup 1 Oct 2023. দলীয় সদস্য  সৌরাষ্ট্র রেস্ট অব ইন্ডিয়া জয়দেব উনাদকট (অধি.) হনুমা বিহারী (অধি.) পার্থ ভুট মায়াঙ্ক আগরওয়াল হারভিক দেশাই (উই.) আকাশ দীপ যুবরাজসিংহ দোডিয়া কে এস ভারত (উই.) শেলডন জ্যাকসন (উই.) যশ ধুল ধর্মেন্দ্রসিং জাদেজা ধ্রুব জুরেল (উই.) বিশ্বরাজ জাদেজা বিদ্বথ কাভেরাপ্পা চিরাগ জানি সরফরাজ খান জয় গোহিল রোহান কুন্নুম্মাল দেবং করমতা শামস মুলানি প্রেরক মানকদ পুলকিত নারাং স্নেল প্যাটেল সাই সুদর্শন কুশাং প্যাটেল নবদীপ সাইনি চেতেশ্বর পূজারা সৌরভ কুমার অর্পিত ভাসাভাদা যশ দয়াল সমর্থ ব্যাস  ম্যাচ   তথ্যসূত্র   বহিঃসংযোগ  সিরিজ হোম এ ইএসপিএনক্রিকইনফো  বিষয়শ্রেণী:২০২৩-এ ভারতীয় ক্রিকেট বিষয়শ্রেণী:২০২৪-এ ভারতীয় ক্রিকেট বিষয়শ্রেণী:২০২৩-২৪ ঘরোয়া ক্রিকেট প্রতিযোগিতা বিষয়শ্রেণী:ইরানি কাপ মৌসুম ইরানি কাপ
পূর্ব ২৩৩ তম সড়ক নিউ ইয়র্ক শহরের প্রধান প্রশাসনিক এলাকা ব্রনক্সের প্রধান সড়ক। সড়কটি ৩ মাইল (৪.৮কি.মি.) দীর্ঘ এবং ব্রনক্সের ইস্টচেস্টার ভাগের ইউ.এস. রুট ১ (বোস্টন সড়ক) থেকে উডলন (ভ্যান কর্টল্যাণ্ডট পার্কের নিকটে) এর মেজর ডীগান এক্সপ্রেসওয়ে (আই-৮৭) পর্যন্ত বিস্তৃত। সড়কটি বোস্টন সড়কে পূর্ব প্রান্তের নিষ্ক্রমনের পর পূর্ব ২৩৩ তম রাস্তা থেকে পিংকলি এভিনিউ নামধারণ করে। ব্রনক্স রিভার পার্কওয়ের জন্য এই পথ বরাবর সড়কের সাথে একটি সংযোগ বিদ্যমান। এই সড়ক বরাবর দুইটি সাবওয়ে স্টেশন রয়েছে, একটি ডায়ার এভিনিউতে যা ৫ ট্রেন দ্বারা ব্যবহৃত হয় এবং অপরটি হোয়াইট প্লেইনস রোডে যা ২ ৫ ট্রেন দ্বারা ব্যবহৃত হয়।   রাস্তার বর্ণনা  left|thumb|উডলনের মধ্য দিয়ে পশ্চিমপ্রান্তে গমনরত পূর্ব ২৩৩ তম সড়ক পূর্ব ২৩৩ তম সড়ক জেরোম এভিনিউ এবং মেজর ডীগান এক্সপ্রেসওয়ে ইণ্টারস্টেট ৮৭ সড়কদ্বয়ের বিনিময়স্থান থেকে শুরু হয়েছে। সড়কটি ওয়েবস্টার এভিনিউ সংযোগ যেখানে এটি উডলন স্টেশনে মেট্রো-নর্থের হারলেম লাইনের সাথে মিলিত হয় সেখানে পর্যন্ত উডলন সিমেটারির উত্তরপ্রান্তীয় সীমান্ত হিসেবে ভূমিকা পালন করে। ওয়েবস্টার এভিনিউ ব্রনক্স রিভার পার্কওয়ের দক্ষিণাভিমুখী পার্শ্ব থেকে এবং এর দিকে প্রবেশ পথ হিসেবেও কাজ করে, যদিও পার্কওয়ে এই নিষ্ক্রমণকে "পূর্ব ২৩৩ তম সড়ক" হিসেবে চিহ্নিত করে। ব্রনক্স প্রধান সড়ক দ্বারা পার্কওয়ের উত্তরাভিমুখে প্রবেশ করা যায়। এক ব্লক পূর্বে কার্পেণ্টার এভিনিউতে সড়কটি দক্ষিণে আওয়ার লেডি অব মার্সি মেডিকেল সেণ্টারকে অতিক্রম করে।  হোয়াইট প্লেইনস সড়কের সাথে বিনিময়ে সড়কটি সাবওয়ে স্টেশন অতিক্রম করে যে স্টেশনে ২ ৫ ট্রেন চলাচল করে। এখন এডেনওয়ার্ডের নিকটে সড়কটি সেটন ফলস পার্কের উত্তর-পশ্চিম বাঁকে বেচেস্টার এভিনিউকে (রুট ১৬৪ এর প্রাক্তন গমন পথ) ছেদ করে। ইস্টচেস্টারের নিকটে সড়কটি দ্বিতীয় সাবওয়ে স্টেশন অতিক্রম করে যে স্টেশনে ৫ ট্রেন চলাচল করে। পূর্বের কিছু অল্প সংখ্যক ব্লকে সড়কটি রুট ২২ গমনকারী প্রভস্ট এভিনিউকে ছেদ করে।পরবর্তীতে সড়কটি সংকীর্ণ হয়ে চার লেন থেকে দুই লেনে পরিণত হয় এবং ইউ.এস. রুট ১ গমনকারী বোস্টন সড়কের সাথে আংশিক বিনিময়ের মাধ্যমে সমাপ্ত হয়। অবশ্য সার্ভিস সড়কসমূহ দ্বারা শুধুমাত্র ইউ.এস. ১ এ গমন করা যায়। এখান থেকে সড়কটি দক্ষিণে পিংকলি এভিনিউ নামে দুটি অতিরিক্ত ব্লকের দিকে অতিবাহিত হয়েছে।   ইতিবৃত্ত  ওয়েবস্টার ও প্রভস্ট এভিনিউর মধ্যে পূর্ব ২৩৩ তম সড়ক একসময় নিউ ইয়র্ক স্টেট রুট ২২ এর অংশ ছিল যা পূর্বে ম্যানহাটনের মধ্যে অব্যাহত।H.M. Gousha Company, New York City, 1941Rand McNally, New York City, 1960 সড়কটি প্রস্তাবিত সিটি লাইন এক্সপ্রেসওয়ের বিন্যাসেরও অংশ ছিল।   পরিবহন ব্যবস্থা  right|thumb|IRT হোয়াইট প্লেইনস লাইনে ২৩৩ তম স্ট্রীট স্টেশন পূর্ব ২৩৩ তম সড়ক বরাবর দুইটি সাবওয়ে স্টেশন অবস্থিত। প্রথমটি ২৩৩ তম সড়ক যা ২৩৩ তম আবং হোয়াইট প্লেইনস সড়কের সংযোগস্থলে অবস্থিত। এটি ট্রেন ২,৫ দ্বারা ব্যবহৃত হয় এবং ওয়েবস্টার এভিনিউ মোড়ের নিকটে মেট্রো-নর্থ লাইনের সাথে এর সংযোগ বিদ্যমান।nycsubway.org—IRT White Plains Road Line: 233rd Street দ্বিতীয়টি ইস্টচেস্টার-ডায়ার এভিনিউ যা ইস্টচেস্টারের সাথে ডায়ার এভিনিউর সংযোগস্থলে অবস্থিত। এই স্টেশন IRT ডায়ার এভিনিউ লাইনের সমাপ্তিস্থল যা ট্রেন ৫ কর্তৃক ব্যবহৃত হয়।nycsubway.org—IRT White Plains Road Line: Dyre Avenue পূর্ব ২৩৩ তম সড়কে মহানগরী পরিবহন কর্তৃপক্ষ কর্তৃক Bx16, Bx31 এবং Bx34 বাসসমূহের চলাচল করতে দেয়া হয়েছে।   প্রধান সংযোগসমূহ    তথ্যসূত্র   বিষয়শ্রেণী:ব্রনক্সের সড়কসমূহ বিষয়শ্রেণী:যুক্তরাষ্ট্রের পরিবহন ব্যবস্থা
বাচুয়া বাচা (বৈজ্ঞানিক নাম: Eutropiichthys vacha) (ইংরেজি: Batchwa Bacha) হচ্ছে Schilbeidae পরিবারের Eutropiichthys গণের একটি স্বাদুপানির মাছ।  বর্ণনা  বিস্তৃতি এই প্রজাতির মাছ বাংলাদেশ, ভারত, পাকিস্তান, নেপাল, মায়ানমার এবং থাইল্যান্ডে পাওয়া যায়।  বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা   তথ্যসূত্র   বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:পাকিস্তানের মাছ বিষয়শ্রেণী:নেপালের মাছ বিষয়শ্রেণী:মিয়ানমারের মাছ বিষয়শ্রেণী:থাইল্যান্ডের মাছ বিষয়শ্রেণী:এশিয়ার মাছ বিষয়শ্রেণী:১৮২২-এ বর্ণিত মাছ বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
এসিটাইল ক্লোরাইড (CH3COCl) একটি এসিড ক্লোরাইড যা এসিটিক এসিড থেকে উৎপন্ন হয়। এটা এসাইল হ্যালাইড নামক জৈব যৌগ গ্রুপের সদস্য। এটা বর্ণহীন,  ক্ষয়কারী এবং উদ্বায়ী তরল।   সংশ্লেষণ  ১৮৫২ সালে ফরাসি রসায়নবিদ চার্লস ফ্রেডেরিক গারহার্ড প্রথম এসিটাইল ক্লোরাইড তৈরি করেন ফসফোরাইল ক্লোরাইডের সংগে পটাশিয়াম এসিটেটের বিক্রিয়ায়। দেখুন:   Gerhardt, Charles (1852) "Ueber wasserfreie organische Säuren" (On anhydrous organic acids), Annalen der Chemie und Pharmacie, 83 :  112–116.   Gerhardt, Charles (1853) "Untersuchungen über die wasserfreien organischen Säuren" (Investigations into anhydrous organic acids), Annalen der Chemie und Pharmacie, 87 :  57–84 ; see especially pp. 68–71.  এসিটাইল এনহাইড্রাইডের সংগে হাইড্রোজেন ক্লোরাইড এর বিক্রিয়ায় এসিটাইল ক্লোরাইড এবং এসিটিক এসিডের একটি মিশ্রণ উৎপন্ন হয়:Hosea Cheung, Robin S. Tanke, G. Paul Torrence “Acetic Acid” in Ullmann's Encyclopedia of Industrial Chemistry, 2002, Wiley-VCH, Weinheim.  (CH3CO)2O + HCl  →  CH3COCl + CH3CO2H  পরীক্ষাগার পদ্ধতি  পরীক্ষাগারে এসিটিক এসিডের সংগে ক্লোরোডিহাইড্রেটিং এজেন্ট যেমন PCl3, PCl5, SO2Cl2, ফসজিন, অথবা SOCl2 ইত্যাদির বিক্রিয়ায় এসিটাইল ক্লোরাইড উৎপন্ন হয়। যদিও এই পদ্ধিতে সাধারণত  এসিটাইল ক্লোরাইড ফসফরাস কিংবা সালফার যৌগ দ্বারা দূষিত থাকে যা জৈব বিক্রিয়ায় বাঁধা দিতে পারে।  অন্যান্য  যখন ডাইক্লোরোএসিটাইল ক্লোরাইড এবং এসিটিক এসিডের মিশ্রণ উত্তপ্ত করা হয় তখন এসিটাইল ক্লোরাইড উৎপন্ন হয়। এটা মিথাইল ক্লোরাইডের ক্যাটালাইটিক কার্বোনাইলেশনের মাধ্যমেও সংশ্লেষণ করা যায়। এটা এসিটিক এসিড, এসিটোনাইট্রাইল এবং হাইড্রোজেন ক্লোরাইডের বিক্রিয়ায় উৎপন্ন হয়।   ব্যবহার  এসিটাইলেশন বিক্রিয়ার জন্যে এসিটাইল ক্লোরাইড ব্যবহার করা হয়।   তথ্যসূত্র   বিষয়শ্রেণী:এসাইল মূলক বিষয়শ্রেণী:এসাইল ক্লোরাইড বিষয়শ্রেণী:২টি কার্বন পরমাণু সহ জৈব যৌগ
জমিন (হিন্দি: ज़मीन, বাংলা অনুবাদ: ভূমি) ২০০৩ সালে মুক্তিপ্রাপ্ত ভারতীয় বলিউডি অ্যাকশনধর্মী চলচ্চিত্র। ছবিটি পরিচালনা করেন রোহিত শেট্টি। এটি তার প্রথম পরিচালনা। এতে প্রধান চরিত্রে অভিনয় করেছেন অজয় দেবগন, অভিষেক বচ্চন, বিপাশা বসু, মুকেশ তিওয়ারী।  কাহিনি সংক্ষেপ কর্নেল রণবীর সিং, সন্ত্রাসবাদীদের প্রধান বাবা জাহির খানকে তাড়া করে ধরে ফেলে ও বন্দী করে জেলে পাঠায়। আল তাহির নামের একটি সন্ত্রাসবাদী সংগঠন বাবা জাহিরকে ছাড়ানোর জন্যে সক্রিয় হয়ে ওঠে। তাদের দলের কিছু লোককে মুম্বাইতে গোপনে পাঠায় এবং ভারতীয় সেনাবাহিনীর একজন অফিসার তাদের গোপনে সাহায্য কর‍তে থাকে। সন্ত্রাসবাদীদের খাদ্য, আশ্রয়, অস্ত্রশস্ত্র ইত্যাদি যোগানোর কাজ করে একজন অধ্যাপক ও ফরিদ নামক গ্যারেজ মালিক। এসিস্টেন্ট কমিশনার অফ পুলিশ (সন্ত্রাসদমন বিভাগ) জয়দেব মালহোত্রা পুলিশ কমিশনারের আদেশে তদন্ত শুরু করে কিন্তু যাদের সে সন্দেহ করে তারা অজ্ঞাত আততায়ীর হাতে খুন হয়ে যেতে থাকে। মুম্বই পুলিশের সাথে সহযোগিতা করতে ভারতীয় সেনাবাহিনীর একটি দলও আসে মুম্বইতে। সেনার ভেতরে গুপ্তচর বৃত্তি করছিল যে তাকে রণবীর খুঁজে পায়। সে ধরা না দিয়ে আত্মহত্যা করে। কর্নেল রণবীর অতীতে এই জয়দেবকেই সেনাবাহিনী থেকে তার ভুলের জন্যে বরখাস্ত করেছিল। সে বুঝতে পারে বর্তমানে জয়দেব একজন যোগ্য ও সাহসী অফিসার। তাকে নিয়ে একসাথে তদন্ত করে রণবীর। সন্ত্রাসবাদীরা আসলে পরিকল্পনা করেছে একটি বিমান অপহরণ করার। বিমানবন্দরের কিছু কর্মচারীর সাহায্যে তারা অস্ত্রসহ বিমানে ওঠে ও পাইলট বসির আলিকে ভয় দেখিয়ে যাত্রী সমেত নিয়ে যায় পাক অধ্যুষিত কাশ্মীরে। এই প্লেনে জয়দেবের প্রেমিকা নন্দিনীও বিমানসেবিকা হিসেবে পণবন্দী হয়। সন্ত্রাসবাদীরা দাবি করে বাবা জাহিরকে ছাড়লে তবেই বিমানযাত্রীরা মুক্তি পাবে। পাকিস্তানের সাথে কূটনৈতিক কথাবার্তা চালালেও তা ফলপ্রসূ হয়না। ভারতীয় প্রতিনিধি দল সন্ত্রাসবাদীদের সংগে আলোচনার উদ্দেশ্যে ঘটনাস্থলে যান। পরিচয় গোপন করে জয়দেবও যায় তাদের সাথে। অন্যদিকে ভারতীয় সেনার একটি ছোট কমান্ডো দল রণবীরের নেতৃত্বে সেখানে পৌঁছে যায়। যুদ্ধের পর তারা পনবন্দী সহ বাবা জাহিরকেও তুলে আনে এবং মাঝরাস্তায় তার গায়ে গ্রেনেড ঢুকিয়ে নিচে ফেলে দেয়। পাইলট বসির নিরাপদে বিমানটিকে নিয়ে ভারতে চলে আসেন।  অভিনয়  অজয় দেবগন - কর্নেল রণবীর সিং  অভিষেক বচ্চন - এসিপি জয়দেব মালহোত্রা  বিপাশা বসু - নন্দিনী  পঙ্কজ ধীর - পাইলট বসির আলি  অমৃতা অরোরা - বিশেষ ভূমিকায়  মুকেশ তিওয়ারী - বাবা জাহির খান  মোহন যোশি - বরিষ্ঠ সেনা অফিসার  কুনওয়ার আজিজ - অপরাধী  সঞ্জয় মিশ্র - আজিজ  সঙ্গীত জমিন চলচ্চিত্রের গানের সুর ও সঙ্গীত পরিচালনা করেছেন হিমেশ রেশমিয়া। গানের কথা লিখেছেন সমীর। গান প্রকাশ করেছে টি-সিরিজ।  তথ্যসূত্র  বহিঃসংযোগ    বিষয়শ্রেণী:২০০৩-এর চলচ্চিত্র বিষয়শ্রেণী:২০০০-এর দশকের মারপিটধর্মী চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় মারপিটধর্মী চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:রোহিত শেট্টি পরিচালিত চলচ্চিত্র বিষয়শ্রেণী:পরিচালনায় অভিষেক চলচ্চিত্র বিষয়শ্রেণী:হিমেশ রেশামিয়া সুরারোপিত চলচ্চিত্র বিষয়শ্রেণী:ভারতে সন্ত্রাসবাদ সম্পর্কে চলচ্চিত্র বিষয়শ্রেণী:চলচ্চিত্রে ভারতীয় সেনাবাহিনী বিষয়শ্রেণী:উড়োজাহাজের পটভূমিতে চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:মহারাষ্ট্র পুলিশের কাল্পনিক চিত্রায়ণ বিষয়শ্রেণী:ভারতীয় গুপ্তচর চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:সত্য ঘটনা অবলম্বনে ভারতীয় চলচ্চিত্র বিষয়শ্রেণী:চলচ্চিত্রে কাশ্মীর সংঘাত বিষয়শ্রেণী:জিহাদিবাদ সম্পর্কিত চলচ্চিত্র বিষয়শ্রেণী:জনপ্রিয় সংস্কৃতিতে ভারত–পাকিস্তান সম্পর্ক
বাড়বকুন্ড  রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার সীতাকুন্ড উপজেলায় অবস্থিত একটি রেলওয়ে স্টেশন।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে বাড়বকুন্ড রেলওয়ে স্টেশন তৈরি করা হয়।  পরিষেবা বাড়বকুন্ড রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: সূবর্ণ এক্সপ্রেস পাহাড়িকা এক্সপ্রেস মহানগর প্রভাতী\গোধুলী এক্সপ্রেস উদয়ন এক্সপ্রেস মেঘনা এক্সপ্রেস মহানগর এক্সপ্রেস তূর্ণা এক্সপ্রেস বিজয় এক্সপ্রেস সোনার বাংলা এক্সপ্রেস ময়মনসিংহ এক্সপ্রেস কর্ণফুলী এক্সপ্রেস ঢাকা\চট্টগ্রাম মেইল সাগরিকা এক্সপ্রেস  চট্টলা এক্সপ্রেস লাকসাম কমিউটার জালালাবাদ এক্সপ্রেস ও লোকাল ট্রেন।  তথ্যসূত্র  বিষয়শ্রেণী:চট্টগ্রাম জেলার রেলওয়ে স্টেশন